регламент.
 5. Формулярът, който трябва да се използва за искане за освобождаване на превишаващите посочените в заповедта запорирани средства съгласно член 27, параграф 2 от Регламент (ЕС) No 655/2014, се установява в приложение V към настоящия регламент.
 6. Формулярът, който трябва да се използва за изпращане на разписка за получаване съгласно член 29, параграф 2 от Регламент (ЕС) No 655/2014, се установява в приложение VI към настоящия регламент.
 7. Формулярът, който трябва да се използва за подаване на молба за правна защита съгласно член 36, параграф 1 от Регламент (ЕС) No 655/2014, се установява в приложение VII към настоящия регламент.
 8. Формулярът, който трябва да се използва за предаване на решение относно средство за правна защита, на държавата членка по изпълнение съгласно в член 36, параграф 5 от Регламент (ЕС) No 655/2014, се установява в приложение VIII към настоящия регламент.
 9. Формулярът, който трябва да се използва за жалба срещу решение, постановено по средство за правна защита, съгласно член 37 от Регламент (ЕС) No 655/2014, се установява в приложение IX към настоящия регламент.
 Член 2
 Настоящият регламент влиза в сила на 18 януари 2017 г.
 Настоящият регламент е задължителен в своята цялост и се прилага пряко в държавите членки в съответствие с Договорите.
 Съставено в Брюксел на 10 октомври 2016 година.
 За Комисията
 Председател
 Jean-Claude JUNCKER
 (1) ОВ L 189, 27.6.2014 г., стр. 59.
 ПРИЛОЖЕНИЕ I
 Молба за издаване на европейска заповед за запор на банкови сметки
 (член 8, параграф 1 от Регламент (ЕС) No 655/2014 на Европейския парламент и на Съвета от 15 май 2014 г. за създаване на процедура за европейска заповед за запор на банкови сметки с цел улесняване на трансграничното събиране на вземания по граждански и търговски дела)
 Попълва се от съда
 Номер на делото:
 Получена от съда на:
 (дд/мм/гггг)
 ВАЖНА ИНФОРМАЦИЯ
 МОЛЯ ПРОЧЕТЕТЕ ИНСТРУКЦИИТЕ В НАЧАЛОТО НА ВСЕКИ РАЗДЕЛ — ТЕ ЩЕ ВИ ПОМОГНАТ ДА ПОПЪЛНИТЕ ТОЗИ ФОРМУЛЯР
 Език
 Попълнете този формуляр на езика на съда на държавата членка, до който изпращате молбата си. Моля обърнете внимание, че формулярът е достъпен на 23-те официални езика на Европейския съюз на уебсайта на европейския портал за електронно правосъдие https://e-justice.europa.eu/content_european_account_preservation_order-378-bg.do и може да бъде попълнен онлайн. Предпочитаната от Вас езикова версия може да Ви помогне да попълните формуляра на езика, който се изисква за съда на съответната държава членка. На уебсайта на европейския портал за електронно правосъдие можете да намерите също така информация за това дали дадена държава членка е посочила, че ще приеме документите да се изпращат до съда на друг официален език на Европейския съюз (член 50, параграф 1, буква о) от Регламент (ЕС) No 655/2014).
 Придружаващи документи
 Към молбата трябва да бъдат приложени всички релевантни придружаващи документи. Ако вече сте получили съдебно решение, съдебна спогодба или автентичен акт, моля приложете препис от съдебното решение, съдебната спогодба или автентичния акт, което отговаря на необходимите условия за установяване на автентичността му.
 Кодове на държавите
 Когато посочвате държава членка при попълване на настоящия формуляр, моля използвайте следните кодове на държавите:
 AT
 Австрия
 EL
 Гърция
 IT
 Италия
 PT
 Португалия
